Aksel Rosenvinge

Aksel Rosenvinge (født 3. september 1995) er en norsk langrennsløper som representerer Oseberg Skilag.

Han var i norgestoppen som junior fra han var 16-20 år. Under Birkebeinerrennet 2011 vant han M16/17-klassen.

Året etter vant Rosenvinge 10 kilometer klassisk under Junior-NM på ski 2012 i Holmenkollen, og påfølgende sesong vant han sprintrennet under Vinter-EYOF 2013 i Brașov. I 2012/13 sesongen gikk han i tillegg Norge inn til seier i stafetten under Nordisk Mesterskap i Granåsen.  

Under Norgescupen i langrenn for junior 2014/15 kom han på 3.-plass i avslutningsrennet bak Johannes Høsflot Klæbo og Mattis Stenshagen – og endte på 4.-plass totalt. 

Under NM stafetten i Røros i 2015 vekslet Rosenvinge som nummer to for Oseberg Skilag etter 2.etappe og endte opp med tredje beste etappetid.

Referanser

Eksterne lenker 
 

Norske langrennsløpere
Personer fra tidligere Nøtterøy kommune
Personer fra Færder kommune